3.1

3.1 Εισαγωγή
Τα συστήματα βάσεων δεδομένων έχουν σχεδιαστεί για να διαχειρίζονται μεγάλους όγκους πληροφοριών. Οι μεγάλοι αυτοί όγκοι πληροφοριών αποτελούν μέρος της λειτουργίας μίας επιχείρησης ή ενός οργανισμού. Το τελικό προϊόν της επιχείρησης ή του οργανισμού μπορεί να είναι η παροχή πληροφοριών από τη βάση δεδομένων ή κάποια συσκευή ή υπηρεσία. Στην τελευταία περίπτωση η βάση δεδομένων έχει μόνο υποστηρικτικό ρόλο. Το κεφάλαιο αυτό επικεντρώνεται στον σχεδιασμό βάσεων δεδομένων και ειδικότερα στον εννοιολογικό και λογικό σχεδιασμό της βάσης δεδομένων.


 * Πρόσθετο υποστηρικτικό υλικό** υπάρχει στο παλιό βιβλίο για τις ΒΔ, //των Ζαχαρή Κωνσταντίνου, Κασιμάτη Νικολάου, Κουνιάκη Χριστόφορου, Μανωλόπουλος Ιωάννη, Οικονόμου Θεόδωρου// ([]).

**Στόχοι / Προσδοκώμενα Αποτελέσματα** Ο μαθητής/τρια πρέπει να είναι ικανός/ή:
 * να περιγράφει τα βήματα σχεδιασμού βάσεων δεδομένων
 * να διακρίνει τη σπουδαιότητα της ανάλυσης απαιτήσεων
 * να διακρίνει τις διαφορές μεταξύ εννοιολογικού, λογικού και φυσικού σχεδιασμού

Για να είναι δυνατή η υλοποίηση μιας εφαρμογής με μεγάλη πολυπλοκότητα απαιτείται ο σωστός σχεδιασμός της. Για παράδειγμα για τον σωστό σχεδιασμό ενός αυτοκινήτου απαιτείται να προηγηθούν αρκετά σχέδια τα οποία απεικονίζουν διαφορετικές απόψεις του αντικειμένου. Οι βάσεις δεδομένων αποτελούν και αυτές πολύπλοκα συστήματα τα οποία μπορούν να περιγραφούν με διαφορετικούς σχεδιασμούς. Για τη Σχεδίαση μιας Βάσης δεδομένων απαιτούνται τα παρακάτω βήματα: Εικόνα 3.1 Στάδια σχεδιασμού βάσης δεδομένων